Sýningaropnun í Safnahúsinu á morgun , 11. janúar 10. janúar , 2020 Sýningaropnun í Safnahúsinu á morgun , 11. janúar Laugardaginn 11. janúar 2020 kl. 13.00 verður opnuð í Hallsteinssal í Safnahúsi fyrsta samsýning myndlistarhópsins Flæðis sem í eru átta konur . Meirihluti hópsins hefur mikla tengingu við Borgarfjörðinn , ein býr þar og margar eiga sumarhús á svæðinu sem oft er uppspretta listrænna myndefna sem sést í mörgum verkum á sýningunni . Á opnunardaginn verður Safnahúsið opið til kl. 16:00 en sýningin verður síðan opin alla virka daga frá kl. 13:00 til 18:00 og stendur til 18. febrúar nk . Á ljósmyndinni eru konurnar átta . Í aftari röð f.v . Sesselja Jónsdóttir , Þóra Mínerva Hreiðarsdóttir , Fríða Björg Eðvarðsdóttir , Þorbjörg Kristinsdóttir og Sigríður Ásgeirsdóttir . Fremri röð f.v. : Svanheiður Ingimundardóttir , Rósa Traustadóttir og Guðrún Steinþórsdóttir . Myndina tók Gunnlöð Jóna Rúnarsdóttir . Þess má einnig geta að vetrardagskrá myndamorgna er nú hafin í Safnahúsinu , en þar eru gestir beðnir að greina ljósmyndir fyrir Héraðsskjalasafnið . Fyrsti myndamorguninn var fimmtudaginn 9. janúar s.l.